હવે પ્રશ્ન ફરીથી ગબ્બર સિંહ પર આવીને અટક્યો, રમેશ સીપ્પીએ સલિમ જાવેદ સાથે ચર્ચા કરીને તેમણે જણાવ્યંુ કે ગબ્બરના રોલમાં કોને લઇશું તે સવાલ પર હું અટક્યો છું, સલિમ જાવેદના મનમાં તે સમયે અમજદ ખાનનું નામ આવ્યું, જાવેદ અખ્તરે અમજદ ખાનને ૧૯૬૩માં દિલ્લીમાં થયેલા યુથ ફેસ્ટિવલમાં એ મેરે વતન કે લોગો નામના નાટકમાં આર્મી ઓફિસરના રોલમાં જોયો હતો, જાવેદ અખ્તરને તે યુવાન યાદ આવી ગયો, તેમને તે સમયે પણ અમજદની એક્ટિંગ ગમી હતી, જ્યારે જાવેદે સલિમને વાત કરી ત્યારે સલિમે પણ હામી ભરી કારણ કે સલિમ ખાન અમજદ ખાનના પિતા જયંતને ઓળખતા હતા.